รู้จักเจ้าของ Exchange คริปโทเคอร์เรนซี ที่ใหญ่สุดในโลก
ไม่นานมานี้ เราได้เห็นราคาบิตคอยน์พุ่งทะลุ 2,000,000 บาทต่อเหรียญ แต่รู้หรือไม่ว่าคริปโทเคอร์เรนซีอื่น ๆ ราคาก็เพิ่มขึ้นมาได้อย่างรวดเร็วไม่แพ้กัน  โดยมูลค่าตลาดคริปโทเคอร์เรนซี ทั้งหมด ณ ขณะนี้อยู่ที่ 70 ล้านล้านบาท  หรือใหญ่เป็น 3 เท่าของมูลค่าบริษัททั้งหมดในตลาดหลักทรัพย์แห่งประเทศไทย  แน่นอนว่าการเพิ่มขึ้นของราคาสินทรัพย์เหล่านี้  ได้สร้างความสนใจและดึงดูดให้ผู้คนมากมายเข้ามาหาโอกาสกัน  ซึ่งผู้ที่ได้ผลประโยชน์มากที่สุดไม่ใช่ใครที่ไหน แต่คือคุณ Changpeng Zhao เจ้าของ Binance  ตลาดซื้อขายคริปโทเคอร์เรนซีที่มีปริมาณการซื้อขายมากที่สุดในโลก แล้ว Changpeng Zhao คือใคร ?  ลงทุนแมนจะเล่าให้ฟัง
20 เม.ย. 2564

รู้จักเจ้าของ Exchange คริปโทเคอร์เรนซี ที่ใหญ่สุดในโลก /โดย ลงทุนแมน
ไม่นานมานี้ เราได้เห็นราคาบิตคอยน์พุ่งทะลุ 2,000,000 บาทต่อเหรียญ
แต่รู้หรือไม่ว่าคริปโทเคอร์เรนซีอื่น ๆ ราคาก็เพิ่มขึ้นมาได้อย่างรวดเร็วไม่แพ้กัน
โดยมูลค่าตลาดคริปโทเคอร์เรนซี ทั้งหมด ณ ขณะนี้อยู่ที่ 70 ล้านล้านบาท 
หรือใหญ่เป็น 3 เท่าของมูลค่าบริษัททั้งหมดในตลาดหลักทรัพย์แห่งประเทศไทย
แน่นอนว่าการเพิ่มขึ้นของราคาสินทรัพย์เหล่านี้ 
ได้สร้างความสนใจและดึงดูดให้ผู้คนมากมายเข้ามาหาโอกาสกัน
ซึ่งผู้ที่ได้ผลประโยชน์มากที่สุดไม่ใช่ใครที่ไหน
แต่คือคุณ Changpeng Zhao เจ้าของ Binance 
ตลาดซื้อขายคริปโทเคอร์เรนซีที่มีปริมาณการซื้อขายมากที่สุดในโลก
แล้ว Changpeng Zhao คือใคร ? 
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
จุดเริ่มต้นของเรื่องราวทั้งหมด เกิดจากคอมพิวเตอร์เครื่องหนึ่ง
ที่คุณ Changpeng Zhao หรือ CZ ในวัยเด็กได้รับเป็นของขวัญวันเกิด
เนื่องจากพ่อของเขาเป็นโปรแกรมเมอร์
ทำให้คุณ Zhao ได้เรียนรู้ภาษาคอมพิวเตอร์ต่าง ๆ ตลอดเวลา 
ส่งผลให้เขาชื่นชอบและเชี่ยวชาญทักษะคอมพิวเตอร์ตั้งแต่เด็ก 
และเมื่อเข้ามหาวิทยาลัย เขาก็เลือกเรียนสายวิทยาศาสตร์คอมพิวเตอร์
หลังจากจบการศึกษา คุณ Zhao ได้เข้าทำงานที่ตลาดหลักทรัพย์โตเกียว
ตำแหน่งนักพัฒนาซอฟต์แวร์ระบบซื้อขายหลักทรัพย์
และที่นั่นก็ทำให้เขาเรียนรู้เรื่องระบบ Exchange 
หรือกระดานซื้อขายหลักทรัพย์เป็นครั้งแรก
ที่นั่น คุณ Zhao ได้พบว่าระบบกระดานซื้อขายมีปริมาณเงินเข้าออกมหาศาล
และนั่นเองก็เป็นสาเหตุที่ทำให้เขาหลงใหลในอุตสาหกรรมการเงินเป็นอย่างมาก
ต่อมา เขาก็ได้ทำงานที่ Bloomberg Tradebook ในฐานะนักพัฒนาซอฟต์แวร์เช่นเดิม
และในที่สุดก็ได้ก่อตั้งบริษัทแรกของตัวเองขึ้นมาชื่อว่า Fusion Systems
บริษัทที่ให้บริการระบบซื้อขายหลักทรัพย์แก่เหล่าโบรกเกอร์
ระหว่างนั้นเอง คุณ Zhao ได้รับคำชักชวนจากคนที่รู้จัก
ว่าควรเปลี่ยน 10% ของสินทรัพย์ของตนเองให้เป็นบิตคอยน์
เพราะมีโอกาสที่จะสามารถสร้างผลตอบแทนได้สูงถึง 10 เท่า
หลังจากที่ได้รับคำแนะนำ คุณ Zhao ก็ไม่รอช้า
กลับไปศึกษาเพิ่มเติมเกี่ยวกับบิตคอยน์ต่อด้วยตนเอง
แล้วพบว่าเทคโนโลยี Blockchain ที่เป็นโครงสร้างพื้นฐานสำหรับคริปโทเคอร์เรนซี น่าสนใจเป็นอย่างมาก
หลังจากที่ตัวเองคุ้นเคยกับบิตคอยน์สักพักแล้ว เขาก็พบว่าโลกของคริปโทเคอร์เรนซีนี้น่าหลงใหลกว่าที่คิด
หลงใหลในระดับที่เขาตัดสินใจขายอะพาร์ตเมนต์เพื่อมาซื้อบิตคอยน์
และก็ได้ลาออกจากบริษัท มาสู่วงการคริปโทเคอร์เรนซีทันที
คุณ Zhao ได้เริ่มเข้าร่วมกับ 
 ซึ่งเป็นบริษัทที่ให้บริการ Wallet
สำหรับเก็บสินทรัพย์ประเภทคริปโทเคอร์เรนซี
ซึ่งที่นั่นเอง ทำให้เขาได้ร่วมงานกับผู้ที่เชี่ยวชาญมากมาย 
เช่นคุณ Roger Ver นักลงทุนบิตคอยน์รุ่นบุกเบิก
อย่างไรก็ตาม เขายังมองว่าตนเองมีความถนัดเรื่องระบบ Exchange มากกว่า
ทำให้หลังจากนั้นไม่นาน เขาจึงเปลี่ยนมาทำงานที่ OKCoin ซึ่งทำธุรกิจตลาดซื้อขายคริปโทเคอร์เรนซี และนั่นก็เป็นจุดเริ่มต้นของ “Binance” ตลาดซื้อขายคริปโทเคอร์เรนซีที่ใหญ่ที่สุดของโลกปัจจุบัน
ในปี 2017 ก่อนหน้าที่จะเกิดบริษัท Binance ขึ้นมา
ช่วงเวลานั้น ระบบของ Exchange ส่วนใหญ่ค่อนข้างแย่
และไม่เป็นมิตรกับกลุ่มลูกค้ามากนัก
ความแย่ที่ว่านี้ ก็อย่างเช่น 
อินเทอร์เฟซใช้งานยาก และระบบในการทำธุรกรรมก็ล่าช้า
รวมถึงไม่มีบริการให้ความช่วยเหลือแก่ลูกค้าอีกด้วย
ลูกค้าส่วนใหญ่จึงมักเป็นผู้ที่มีความชำนาญคอมพิวเตอร์ระดับหนึ่ง
 
ทำให้คุณ Changpeng Zhao เกิดไอเดียที่จะสร้าง Crypto Exchange ของตัวเอง
จากช่องว่างและ Pain Point ที่ยังไม่ได้รับการแก้ไข ณ เวลานั้น
แต่ด้วยเงินทุนที่มีอยู่อย่างจำกัด ไม่เพียงพอสำหรับการดำเนินธุรกิจ
คุณ Changpeng Zhao จึงเลือกระดมทุนผ่านการ ICO (Initial Coin Offering)
หรือก็คือ การออกเหรียญดิจิทัลเพื่อแลกกับเงินสด
จึงเกิดเป็นเหรียญ Binance หรือ Binance Coin ขึ้นมา ซึ่งผู้ที่ถือจะได้รับประโยชน์ต่าง ๆ
อย่างเช่น สามารถนำ Binance Coin มาใช้ลดหรือใช้แทนค่าธรรมเนียมในการทำธุรกรรม
ด้วยความที่ Binance เข้ามาตอบโจทย์กลุ่มลูกค้าได้ดีกว่าคู่แข่งรายอื่น ๆ
ไม่ว่าจะเป็นหน้าตาเว็บไซต์ที่ใช้งานง่าย ความรวดเร็วในการทำธุรกรรม ค่าธรรมเนียมที่ต่ำ และมีระบบบริการลูกค้าตลอด 24 ชั่วโมง
 
ทำให้ภายใน 6 เดือน Binance ก็ได้กลายเป็น Crypto Exchange ที่ใหญ่สุดในโลก
แล้วปัจจุบัน Binance มีบริการหลัก ๆ อะไรบ้าง ?
- Exchange บริการแลกเปลี่ยนและเทรดคริปโทเคอร์เรนซีแบบครบวงจร
มีตั้งแต่การซื้อขายแบบปกติ ใช้มาร์จิน ไปจนถึงฟิวเจอร์ส
และมีเหรียญคริปโทเคอร์เรนซีให้เลือกมากถึง 150 สกุลด้วยกัน
- Academy บริการให้ความรู้แก่ผู้ที่สนใจเกี่ยวกับคริปโทเคอร์เรนซี
ซึ่งมีตั้งแต่เรื่องคอมพิวเตอร์ไปจนถึงเศรษฐศาสตร์ ระบบกลไกตลาด
- Binance Smart Chain บริการให้พื้นที่แก่นักพัฒนาในการสร้าง DeFi หรือระบบการทำธุรกรรมทางการเงินโดยปราศจากตัวกลาง
นอกจากนี้ Binance กำลังพัฒนาบริการใหม่อีกหนึ่งอย่างคือ Binance Pay ซึ่งเป็นบริการสำหรับรับหรือชำระเงินโดยใช้เหรียญคริปโทเคอร์เรนซี
และจากบริการเหล่านี้ ก็เห็นได้ว่า Binance ไม่ได้มองว่า
ตัวเองเป็นแค่ Crypto Exchange อีกต่อไป
แต่กำลังจะเป็น Crypto Ecosystem เช่นเดียวกับที่ Apple สร้าง iOS ขึ้นมา
รู้หรือไม่ว่า
Changpeng Zhao ก่อตั้ง Binance ขึ้นมาเพียง 4 ปี 
แต่ก็สามารถเติบโตแบบก้าวกระโดด จนในปีที่ผ่านมาทำรายได้ทะลุ 2.5 หมื่นล้านบาท
ในขณะเดียวกัน หากมาดูมูลค่าเฉพาะเหรียญ Binance จะมีมูลค่าตลาดอยู่ที่ 2.5 ล้านล้านบาท 
ซึ่งเป็นสกุลเงินดิจิทัลที่มีมูลค่าใหญ่เป็นอันดับ 3 รองจากบิตคอยน์และอีเทอเรียมเท่านั้น
ปัจจุบัน Binance มีพนักงานทั้งหมด 1,700 คน
แต่ที่น่าสนใจคือ บริษัทนี้กลับไม่มีสำนักงานสักแห่งเลย
Binance ใช้วิธีการทำงานจากที่บ้าน และสื่อสารผ่านทางออนไลน์เพียงเท่านั้น
ซึ่งนับว่าเป็นการบริหารองค์กรที่มีความท้าทายอย่างสูง
และเมื่อเร็ว ๆ นี้มีบริษัทที่ทำธุรกิจตลาดซื้อขายคริปโทเคอร์เรนซี ที่ชื่อว่า Coinbase ได้เข้าระดมทุนผ่านการ Direct Listing ที่ตลาดหลักทรัพย์ Nasdaq ด้วยมูลค่าบริษัท 1.8 ล้านล้านบาท
โดย Coinbase มียอดการทำธุรกรรมต่อวันเป็นมูลค่า 1.3 แสนล้านบาท
แต่ก็ยังเป็นรองจาก Binance ที่มียอดต่อวันสูงถึง 1.7 ล้านล้านบาท
 
หรือพูดง่าย ๆ ก็คือ Binance มียอดธุรกรรมมากเป็น 13 เท่า 
เมื่อเทียบกับยอดธุรกรรมของ Coinbase
ก็น่าติดตามว่าหาก Binance จดทะเบียนเข้าตลาดหลักทรัพย์
บริษัทแห่งนี้จะมีมูลค่าบริษัทมากมายขนาดไหน
ปิดท้ายด้วยข้อมูลที่น่าสนใจ
มีการประเมินกันว่าปัจจุบัน คุณ Changpeng Zhao เป็นมหาเศรษฐี
ที่มีมูลค่าสินทรัพย์สุทธิถึง 6 หมื่นล้านบาท
และสินทรัพย์เกือบทั้งหมดมาจาก “คริปโทเคอร์เรนซี”..
╔═══════════╗
Blockdit เป็นแพลตฟอร์ม สำหรับนักอ่านและนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
 
-
 
-
. 
 
-
 
-